stanford-oval/wikipedia huggingface dataset:
One by One
Albumin sijoitukset > Singlet

| Vuosi | Single | Lista | Sijoitus |
| --- | --- | --- | --- |
| 2002 | All My Life | Official UK Singles Chart | No. 5 |
| 2002 | All My Life | Modern Rock Tracks (US) | No. 1 |
| 2002 | All My Life | Mainstream Rock Tracks | No. 3 |
| 2002 | All My Life | Official Norwiegen Singles Chart | No. 13 |
| 2002 | All My Life | Official Irish Singles Chart | No. 14 |
| 2002 | All My Life | Official Australian Singles Chart | No. 15 |
| 2002 | All My Life | Official Italian Singles Chart | No. 30 |
| 2002 | All My Life | The Billboard Hot 100 | No. 43 |
| 2002 | All My Life | Official Swedish Singles Chart | No. 37 |
| 2002 | All My Life | Official New Zealand Singles Chart | No. 46 |
| 2002 | All My Life | Official German Singles Chart | No. 93 |
| 2002 | All My Life | Official Holland Singles Chart | No. 95 |
| 2003 | Times Like These | Official UK Singles Chart | No. 12 |
| 2003 | Times Like These | Mainstream Rock Tracks | No. 5 |
| 2003 | Times Like These | Official Australian Singles Chart | No. 19 |
| 2003 | Times Like These | Official Irish Singles Chart | No. 27 |
| 2003 | Times Like These | Modern Rock Tracks | No. 5 |
| 2003 | Times Like These | Billboard Hot 100 | No. 65 |
| 2002 | Times Like These | Official Holland Singles Chart | No. 90 |
| 2003 | Low | Official UK Singles Chart | No. 21 |
| 2003 | Low | Modern Rock Tracks (US) | No. 15 |
| 2003 | Low | Mainstream Rock Tracks | No. 23 |
| 2003 | Low | Official Canadian Singles Chart | No. 30 |
| 2003 | Low | Official Australian Singles Chart | No. 38 |
| 2003 | Low | Official Irish Singles Chart | No. 44 |
| 2003 | Low | Official Holland Singles Chart | No. 100 |
| 2003 | Have It All | Official UK Singles Chart | No. 37 |
Voitot

Grammy Awards
| Vuosi | Voittaja | Gategoria |
| --- | --- | --- |
| 2002 | All My Life | Grammy Award for Best Hard Rock Performance|Best Hard Rock Performance |
| 2003 | One by One | Grammy Award for Best Rock Album|Best Rock Album |
Aiheesta muualla

One by One Discogsissa. (englanniksi)
Otso Virtanen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 3. huhtikuuta 1994 (ikä 30)
Syntymäpaikka: Turku, Suomi
Pelipaikka: maalivahti
Pituus: 195 cm
Seura
Seura: Tampereen Ilves
Junioriseurat
2006–2007: TuKV
2008–2012: TPS
Seurat
| Vuodet | Seura | O | (M) |
| 2011–2012 | TPS | 1 | (0) |
| 2011–2012 | → ÅIFK | 20 | (0) |
| 2013–2015 | IFK Mariehamn | 65 | (0) |
| 2016–2017 | Hibernian | 2 | (0) |
| 2017–2022 | KuPS | 115 | (0) |
| 2023– | Ilves | 33 | (0) |
| Yhteensä | Yhteensä | 236 | (0) |
Maajoukkue
| 2012 | Suomi U18 | 1 | (0) |
| 2013 | Suomi U19 | 2 | (0) |
| 2013–2014 | Suomi U20 | 3 | (0) |
| 2014– | Suomi U21 | 12 | (0) |
 Seurajoukkueuran tilastot kattavat vain kansalliset sarjat, päivitetty 10. marraskuuta 2020.  Maajoukkueuran tilastot päivitetty 28. helmikuuta 2016.
Otso Virtanen (s. 3. huhtikuuta 1994 Turku) on suomalainen jalkapallomaalivahti, joka edustaa Veikkausliigassa pelaavaa Tampereen Ilvestä.
Virtanen on Turun Kisa-Veikkojen ja Turun Palloseuran kasvatti. Hän pelasi Kakkosen ÅIFK:ssa kaksi ottelua kaudella 2011. Virtanen debytoi Veikkausliigassa 11. syyskuuta 2011 Vaasan Palloseuraa vastaan, kun Henrik Moisander sai suoran punaisen kortin 83. minuutilla. Kaudeksi 2013 hän siirtyi IFK Mariehamniin haastamaan ykkösmaalivahti Simon Nurmen, joka kuitenkin loukkaantui alkukaudella. Tämä avasi Virtaselle ykkösmaalivahdin paikan. Tammikuussa 2016 Virtanen solmi kolmi- ja puolivuotisen sopimuksen Hibernian FC:n kanssa.
Peliajan jäätyä Hiberinianissa vähiin Virtanen palasi Suomeen tammikuussa 2017 solmittuaan Kuopion Palloseuran kanssa kahden vuoden mittaisen sopimuksen. Hän teki jatkosopimukset Kupsin kanssa kausista 2019 ja 2020.
Virtanen on pelannut Suomen nuorisomaajoukkueissa, viimeksi alle 21-vuotiaiden maajoukkueessa.
Saavutukset

Veikkausliiga:
Suomen mestaruus: 2019
Suomen mestaruushopeaa: 2017
Suomen mestaruuspronssia: 2018 ja 2020
Suomen cup:
Mestaruus 2015
Aiheesta muualla

Otso Virtanen soccerwayn sivustolla
MMC

Lyhenne MMC tarkoittaa useita asioita:
tietotekniikka ja elektroniikka:
MultiMediaCard, flash-muistikorttityyppi.
Microsoft Management Console, Windows-käyttöjärjestelmän työkalu, jolla hallitaan verkon osia, ohjelmia ja laitteita.
liike-elämä:
Marsh & McLennan Companies, yhdysvaltalainen vakuutusalan yritys.
MMC Corporation Berhad, malesialainen investointiyritys.
autoteollisuus:
Mitsubishi Motors Corporation, japanilainen autovalmistaja.
Morris Motor Company, entinen brittiläinen autovalmistaja.
lääketiede:
Meningomyeloseele, sikiövaiheessa syntynyt selkäydinkohju.
Mitomycin C
MMC, Makati Medical Center, sairaala Makatissa, Filippiineillä
MMC voi myös tarkoittaa
Mickey Mouse Club, yhdysvaltalainen pitkäaikainen television viihdeohjelma.
Vuosi 2100 kirjoitettuna roomalaisilla numeroilla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MMC”, voi hakea sivunnimihaulla, laajalla sivunnimihaulla tai tekstihaulla.
Ovovivipaarisuus

Sisilisko
Ovovivipaariset eläimet ovat eläimiä, jotka munivat ja hautovat poikasensa sisällään, missä ne myös kuoriutuvat munista. Esimerkiksi sisilisko (Zootoca vivipara) on ovovivipaarinen matelija.
Matias Maccelli

| Matias Maccelli |
| --- | --- |

Henkilötiedot
Syntynyt: 14. lokakuuta 2000 (ikä 23) Turku, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  80 kg
Seura
Seura:  Utah Hockey Club
Sarja:  NHL
Pelinumero:  63
Pelaajaura
Pääsarjaura:  2019–
Aik. seurat:  Ilves (SML) Tucson Roadrunners (AHL)   Arizona Coyotes (NHL)
NHL-varaus:  98. varaus, 2019 Arizona Coyotes
Matias Maccelli (s. 14. lokakuuta 2000 Turku) on suomalainen jääkiekkoilija, joka pelaa NHL-seura Utah Hockey Clubissa. Maccelli on pelipaikaltaan vasen laitahyökkääjä. Arizona Coyotes varasi hänet vuoden 2019 varaustilaisuudessa neljännellä kierroksella numerolla 98.
Ura > Maajoukkueura

Maccelli pelasi alle 20-vuotiaiden MM-kilpailuissa vuonna 2020, jolloin hän toimi Suomen varakapteenina. Maccelli pelasi myös alle 18-vuotiaiden Hlinka Gretzky Cupissa vuonna 2017. Yhteensä hän on pelannut 16 nuorten ja 24 poikien maaottelua.
Suomen A-maajoukkueessa Maccelli on pelannut kolme ottelua ilman tehopisteitä. Hän teki A-maajoukkuedebyyttinsä vain 19-vuotiaana Beijer Hockey Gamesin Helsingin jäähallissa pelatussa avausottelussa 6. helmikuuta 2020 Venäjää vastaan. Maccelli merkittiin Suomen kolmosketjun oikeaan laitaan Juhani Tyrväisen ja Jere Sallisen viereen.
Muuta

Maccellin äiti Antonia on lähtöisin Yhdysvalloista ja hän muutti Suomeen 7-vuotiaana. Antonian isoisä on kotoisin Italiasta, mistä Maccellin sukunimi juontaa juurensa.
Maccelli voitti Liigan yleisön suosikki -äänestyksen lokakuussa 2019. Yleisö äänesti hänet yleisön suosikiksi, mistä hän sai palkinnoksi OnePlus 7T-puhelimen.
Heinäkuussa 2023 Maccelli meni kihloihin tyttöystävänsä kanssa.
Paro (järvi)

| Paro |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Savo
Kunnat:  Joroinen
Koordinaatit:  62°09′59″N, 27°46′47″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.251.1.006
Mittaustietoja
Pinnankorkeus:  88 m 
Rantaviiva:  28,3 km 
Pinta-ala:  5,23 km² 
Tilavuus:  0,00871 km³ 
Keskisyvyys:  1,66 m 
Suurin syvyys:  9 m 
Saaria:  Keppisaari Petäjäsaari Piiroonluoto
 fiParo 
Paro on matala järvi Joroisissa Pohjois-Savon maakunnan eteläosassa. Sen pinta-ala on 5,2 neliökilometriä. Etäisyys Kuopiosta on 79 kilometriä etelään.
Maantiede

Paro sijaitsee noin kaksi kilometriä Joroisten kuntakeskuksesta lounaaseen. Sen pituus kaakosta luoteeseen on 5,3 kilometriä. Järven keskiosan selkäveden leveys lounaasta koilliseen on 1,7 kilometriä, etelä- ja pohjoisosistaan järvi haarautuu useiksi lahdiksi (Juurikkolahti, Kerilahti, Levälahti, Tuohilahti). Runsas neljäsosa Parosta on enintään metrin syvä. Ainoa vähintään kuusi metriä syvä alue sijaitsee järven itärannan lähellä. Sen keskellä on järven syvin piste, yhdeksän metriä. Eteläosan Juurikkolahti on erittäin matalaa ja rannoiltaan epämääräistä.
Paron saariluku on 20. Saarten yhteenlaskettu pinta-ala on noin 25 hehtaaria. Laajimmat saaret ovat järven eteläosan Piiroonluoto ja Keppisaari. Järveä jakavien Keriniemen ja Pitkäniemen kärkien välissä on matala vesialue, jossa sijaitsee Petäjäsaari ja Keskiluodot. Tuohilahden alueella on lukuisia pieniä saaria.
Paron ranta-alue on metsä- ja suomaata, Juurikkolahden eteläpuolella levittäytyy Sekalamminsuo. Paron kaakkoisena jatkeena on suorantainen Sekalampi (04.251.1.007), jonka pinta-ala on runsaat 30 hehtaaria ja korkeustaso sama kuin Paron. Paro on läheisessä yhteydessä sen länsipuolella sijaitsevaan Sysmään (88,0 metriä mpy). Järvien välissä on Käränkä-niminen kannas, jonka kapeimmasta kohdassa sijaitsee järviä yhdistävä noin 150 metriä pitkä Kärängänsunti. Paron pohjoispuolella sijaitsee Kolppa (84,4 metriä mpy). Järviä yhdistää vähäinen vesiuoma.
Paron vesitilavuus on 8 714 000 kuutiometriä.
Paro (04.251.1.006) kuuluu Välijoen-Sysmäjärven alueeseen (04.251), joka on kolmannen jakovaiheen vesistö Vuoksen päävesistössä (04). Toinen jakovaihe on Sysmäjärven valuma-alue (04.25) ja ensimmäinen on Haukiveden–Kallaveden alue (04.2). Välijoen-Sysmäjärven alueeseen kuuluu 24 vähintään hehtaarin laajuista vakavettä, joista laajimmat ovat Sysmä ja Paro. Kolmanneksi laajin on Jokijärvi, jota seuraa alle neliökilometrin kokoinen Kolppa.
Joroisissa on toinenkin Paro-niminen vakavesi (04.174.1.013). Se on muutaman hehtaarin laajuinen ja sijaitsee yhdeksisen kilometriä isommalta Parolta etelään.
MC Ren

| Lorenzo Jerald Patterson |
| --- | --- |
 MC Ren vuonna 1990.
Henkilötiedot
Syntynyt: 16. kesäkuuta 1969 (ikä 55)
Muusikko
Taiteilijanimi:  MC Ren
Laulukielet:  englanti
Aktiivisena:  1986–
Tyylilajit:  Gangsta rap, Westcoast hip hop, g-funk
Soittimet:  piano, rummut, basso
Yhtyeet:  N.W.A
Levy-yhtiöt:  Ruthless, Island Def Jam, Interscope, Universal Motown, Villain Entertainment
Aiheesta muualla
www.mcrencpt.com
  [ Muokkaa Wikidatassa ] [ ohje ]  
Lorenzo Jerald Patterson (s. 16. kesäkuuta 1969), paremmin tunnettu taiteilijanimellään MC Ren, on yhdysvaltalainen rap-muusikko. Hän oli N.W.A.-yhtyeen jäsen, jonka hajottua hän siirtyi soolouralle.
Varhaiset vuodet

Lorenzo Patterson syntyi Comptonissa Kaliforniassa, jossa hän varttui vanhempiensa, siskonsa ja kahden veljensä kanssa. Nuoruudessaan hän liittyi lyhytaikaisesti Kelly Park Compton Crips -katujengiin ja hankki rahaa välittämällä huumeita, mutta ystävänsä Chipin taloon suoritetun ratsian jälkeen Patterson jätti rikokset ja päätti keskittyä musiikin tekoon. High schoolia käydessään hän ja Chip perustivat rap-yhtyeen Awesome Crew 2 ja he esiintyivät juhlissa ja yökerhoissa.
Ura

1980-luvun loppupuolella Patterson liittyi Eazy-E:n Ruthless Records -levy-yhtiöön ja tuli osaksi N.W.A.-yhtyettä. Gangsta rap-musiikkia tehnyt yhtye julkaisi kaksi studioalbumia: Straight Outta Compton vuonna 1988 ja efiL4zaggiN vuonna 1991. Toisen albumin julkaisun jälkeen N.W.A. hajosi ja Patterson siirtyi soolouralle.
Vuonna 1992 Patterson julkaisi EP:n Kizz My Black Azz, joka menestyi hyvin. Hän julkaisi Ruthless Recordsin kautta vielä kolme albumia: Shock of the Hour (1993), The Villain in Black (1996) ja Ruthless for Life (1998).
Seuraavan vuosikymmenen aikana Patterson teki yhteistyötä muun muassa The D.O.C.:n ja Public Enemyn kanssa ja julkaisi neljännen albuminsa Renincarnated vuonna 2009 perustamansa levy-yhtiön Villain Entertainmentin kautta.
Vuonna 2022 Patterson julkaisi EP-levyn Osiris.
Henkilökohtainen elämä

Vuonna 1993 ilmestyneen Shock of the Hour -albumin myötä tuli yleisön tietoisuuteen, että Patterson on kääntynyt islamin uskoon. Tämä tulee selvästi ilmi levyn kansitaiteista sekä kansilehtisen teksteistä. Vuonna 1995 Patterson erosi Nation of Islamista, mutta on edelleen muslimi.
Populaarikulttuurissa

Vuonna 2015 julkaistiin Straight Outta Compton -elokuva, joka kertoo N.W.A. -yhtyeestä. Elokuvassa Aldis Hodge esitti Pattersonia.
Diskografia > Soolo

Kizz My Black Azz (1992, Ruthless)
Shock of the Hour (1993, Ruthless)
The Villain in Black (1996, Ruthless)
Ruthless for Life (1998, Ruthless)
RenIncarnated (2009, Villain Entertainment)
Osiris (2022, Boomdocz Productions)
Diskografia > N.W.A.:n kanssa

N.W.A. and the Posse (1987, Macola)
Straight Outta Compton (1988, Ruthless)
100 Miles and Runnin’ (1990, Ruthless)
Efil4zaggin (1991, Ruthless)
Aiheesta muualla

Virallinen kotisivu (Arkistoitu – Internet Archive)
Haastattelu Rapstation.comissa (Arkistoitu – Internet Archive)
Parisin haastattelu (Arkistoitu – Internet Archive)
Paroc Group

| Paroc Group |
| --- | --- |

Perustettu:  1937
Toimitusjohtaja:  Jari Airola
Toimiala:  Rakennusteollisuus
Tuotteet:  Eristeratkaisut
Omistaja:  Owens Corning
Kotisivu:  http://www.paroc.fi
Infobox OKVirheellinen NIMI-arvo: 
Paroc Group on suomalainen mineraalivillaeristeiden valmistaja. Parocin liiketoiminta jakaantuu kahteen divisioonaan: Rakennuseristeet ja Tekniset eristeet. Vuonna 2017 yrityksessä oli 1884 työntekijää, liikevaihto 411,3 miljoonaa euroa ja tulos ennen satunnaisia eriä 16,8 miljoonaa euroa.
Parocin pääkonttori sijaitsee Helsingin Ruoholahdessa. Yrityksellä on tehtaita Suomessa, Ruotsissa, Venäjällä, Puolassa ja Liettuassa.
Parocin vt. toimitusjohtaja oli Anders Dahlblom 31.7.2011 asti, ja 1.8.2011 alkaen toimitusjohtajaksi tuli diplomi-insinööri Kari Lehtinen (s. 1967). Aiempia toimitusjohtajia ovat olleet Peder Biese vuodesta 1996 vuoden 2006 loppuun, ja hänen jälkeensä 1.1.2007 lähtien Väinö Tuomisalo. Anders Dahlblom nimitettiin Paroc Groupin toimitusjohtajaksi tammikuussa 2018. Jari Airola nimitettiin Paroc Groupin toimitusjohtajaksi lokakuussa 2020.
Omistajat

Yritys oli vuoteen 1999 osa Partekia. Sen jälkeen omistaja oli Industri Kapital, sitten useita yksityisiä sijoitusyhtiöitä, vuodesta 2003 Banc of America Capital Partners Europe ja Accent Equity. Bank of American sijoitusrahasto myi Parocin arabisijoittajien yhtiölle Arcapitalle 2006. Paroc päätyi pankkien haltuun vuonna 2009, kun velkataakan aiheuttamat korkokulut painoivat tuloksen miinukselle, jolloin uudelleenjärjestelyjen seurauksena pankkien omistukseen tuli osakkeista 87,5 prosenttia (Paroc Groupin ja yhtiön työntekijöille loput 12,5 prosenttia). Vuonna 2015 Paroc Group myytiin 700 miljoonalla eurolla kansainväliselle pääomasijoitusyhtiö CVC Capital Partnersille. Lokakuussa 2017 yhdysvaltalainen Owens Corning ilmoitti ostavansa Paroc Groupin. Hankinta saatiin päätökseen helmikuussa 2018.
Peleng

Peleng
| --- | --- |
Sijainti:  Banggai  Indonesia
Vesialue:  Molukkienmeri 
Korkein kohta:  262  m 
muokkaa - muokkaa wikitekstiä - muokkaa Wikidataa
Peleng on saari Banggain saaristossa Indonesiassa. Se on saariston suurin saari. Saari on hyvin metsäinen ja vuoristoinen.
Park Inn Berlin

Hotelli vuonna 2012.
Park Inn Berlin (virallisesti Park Inn by Radisson Berlin Alexanderplatz) on Berliinin Alexanderplatzilla sijaitseva hotellirakennus. Se on 37-kerroksisena kaupungin korkein kerrostalo ja Saksan korkein hotelli. Rakennuksen korkeus on 125 metriä, antenni mukaan luettuna 150 metriä. Hotellin kattoterassi toimii näköalatasanteena.
Stadthotel Berlin vuonna 1976.
Hotelli rakennettiin vuosina 1967–1970. Sen suunnitteli arkkitehtiryhmä Roland Korn, Heinz Scharlipp ja Hans Erich Bogatzky. Hotelli kuului alun perin Itä-Saksan valtio-omisteiseen Interhotel-ketjuun ja oli nimeltään Stadthotel Berlin. Nykyisen nimensä Park Inn sai vuonna 2003, jolloin siitä tuli osa Radisson-hotelliketjua.
Aiheesta muualla

Kuvia tai muita tiedostoja aiheesta Park Inn Berlin Wikimedia Commonsissa
Hotellin kotisivut (Arkistoitu – Internet Archive) (saksaksi)
Structurae: Park Inn Berlin Alexanderplatz (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Park Inn Berlin
Käännös suomeksi
Passing

Passing eli "mennä läpi" on tilanne, jossa transihminen oletetaan sukupuolensa edustajaksi ilman että hänen tunnistetaan olevan trans.
Arkisissa tilanteissa ihminen yleensä määrittelee toisten sukupuolen ensisijaisesti näköhavaintojensa perusteella. Niin kutsuttu läpi meneminen tarkoittaakin esimerkiksi sitä, kun transtaustainen mies nähdään cismiehenä. Monelle transihmiselle "läpi meneminen" on tärkeää. Kaikki eivät sitä kuitenkaan tavoittele, eikä passing ole vaatimus millekkään sukupuolelle. Transihmisiin kohdistuvan syrjinnän sekä viharikosten vuoksi cisihmisestä "läpi meneminen" voi kuitenkin esimerkiksi toimia suojana transfobialta.
Läpi menemisen konseptia on kritisoitu binääristen sukupuolten normatiivisuudesta, sekä ajatuksesta, että transihmisten tulisi piilottaa transtaustansa.
Ovriós

Plateián (vasemmalla) ja Ovrióksen (oikealla) saaret Loutrá Oraías Elénisin kylästä nähtynä.
| --- | --- |
Muut nimet:  Evraionísi (Εβραιονήσι)
Sijainti:  37°51′34″N, 23°08′30″E, Kórinthos Korinthia, Peloponnesos Kreikka
Saariryhmä:  Argo-Saroniset saaret
Vesialue:  Saroninlahti
Merialue:  Egeanmeri, Välimeri
Pinta-ala:  0,147 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ovriós (kreik. Οβριός) eli Evraionísi (Εβραιονήσι) on pieni Kreikan saari, joka kuuluu Argo-Saronisiin saariin ja sijaitsee Saroninlahdessa. Saaren pinta-ala on noin 0,147 neliökilometriä ja se on asumaton (vuonna 2011). Hallinnollisesti Ovriós kuuluu Kórinthoksen kuntaan, Korinthian alueyksikköön ja Peloponnesoksen alueeseen.
Ovriós sijaitsee Fragkolímanon ja Pefkálin kylien edustalla Peloponnesoksen niemimaan koilisrannikon edustalla. Ovrióksesta länteen sijaitsee Plateián saari.
Saarella on ollut asutusta esihistoriallisella ajalla viimeistään mykeneläisellä kaudella, sekä myöhemmin bysanttilaisella, venetsialaisella ja osmanivallan kaudella. Saarella on jäänteitä linnoitteista bysanttilaiselta ajalta ja laajemmat linnoituksen rauniot toiselta venetsialaiselta kaudelta 1600–1700-luvuilta. Linnoitus on saaren korkeimmalla kohdalla.
Maksansiirto

Maksansiirto on elinsiirtotoimenpide, jossa sairas tai vaurioitunut maksa korvataan uudella.
Maailman ensimmäisen maksansiirron ihmisellä toteutti vuonna 1963 Yhdysvalloissa Thomas Starzl. Potilas eli siirron jälkeen 22 päivää. Suomessa toteutetaan vuosittain noin 50 maksansiirtoa.
Maksansiirrolle perusteita saattavat olla mm. kirroosi, sappitieatresia tai esimerkiksi myrkytyksen aiheuttama akuutti maksan vajaatoiminta. Toimenpide on mahdollinen myös, jos maksasyöpäpotilaalla on maksassa pienikokoinen kasvain eikä lainkaan etäpesäkkeitä. Myös Budd–Chiarin oireyhtymästä kärsivillä maksansiirtojen aloittaminen oli merkittävä askel tilan hoitomahdollisuuksien edistämisessä, ja potilaiden selviytymisennuste on todettu ilman maksansiirtoa huonoksi.
Maksansiirtoleikkaus kestää yleensä viidestä kahteentoista tuntiin. Maksansiirron jälkeen potilas tarvitsee hyljintää estävää immunosuppressiivista lääkehoitoa. Suomessa maksansiirtopotilaista on vuoden kuluttua elossa 80 % ja viidenkin vuoden kuluttua vielä 73 %.
Ensimmäinen yhdistetty maksan- ja munuaisensiirto tehtiin vuonna 1983. Stormie Jonesille tehtiin kaikkien aikojen ensimmäinen yhdistetty maksan- ja sydämensiirto 14. helmikuuta 1984.
Padmanabhaswamyn temppeli

Sri Padmanabhaswamyn temppeli (malajalamiksi ശ്രീ പത്മനാഭസ്വാമി ക്ഷേത്രം, Śrī Patmanābhasvāmi kṣētram) on hindutemppeli, joka on omistettu Vishnu-jumalalle. Se sijaitsee Thiruvananthapuramin kaupungissa Keralan osavaltiossa Etelä-Intiassa.
Temppelin holveissa säilytetään omaisuuksien arvosta kultaa, hopeaa ja jalokivia. Legendan mukaan Travancoren hallitsijasuvun ensimmäinen hallitsija toi omaisuutensa temppeliin jumalan jalkojen juureen, ja hänen seuraajansa tallettivat sinne varoja pahan päivän varalle suojaan brittihallitsijoilta.
Vuoden 2012 alkupuolella viisi holvia avattiin, ja niiden sisällön arvoksi arvioitiin 900 miljardia rupeaa (noin 15 miljardia euroa). Kuudes holvi säilytetään avaamatta, kunnes muiden sisältö on inventoitu ja kuvattu. Keralan osavaltio tai paikallinen hallitsijasuku eivät ole vaatineet aarretta itselleen, vaan sanovat sen kuuluvan temppelille ja sen jumalille.
Magnus Uggla Band sjunger schlagers

| Magnus Uggla Band sjunger schlagers Magnus Uggla Band |
| --- | --- | --- |

EP-levyn tiedot
 Äänitetty : 1979
 Julkaistu: 1979
 Tuottaja(t): Anders Henriksson, Magnus Uggla
 Tyylilaji: pop, rock
 Levy-yhtiö: CBS Records
Magnus Uggla Bandin muut julkaisut
|   | Magnus Uggla Band sjunger schlagers 1979 |   |
Magnus Uggla Band sjunger schlagers on ruotsalaisen Magnus Uggla Bandin vuonna 1979 julkaistu EP. Kaikki sen kappaleet ovat covereita, paitsi Johnny the Rucker, jonka on kirjoittanut Magnus Uggla ja Johan Langer. Yhtye osallistui kappaleella Melodifestivalen-laulukilpailuun vuonna 1979 ja sijoittui viimeiseksi 22 pisteellä.
Kappalelista

Kappaleen perässä kappaleen alkuperäinen esittäjä.
Johnny the Rucker
Leva livet (Lill-Babs, alun perin Lesley Goren "It's My Party")
Ring ring (ABBA)
Mälarö kyrka (Sven Lindahl)
Magnus Uggla Band

Magnus Uggla (laulu)
Stanley "Jag är Sveriges enda rocktrummis" Larsson (rummut)
Plutten "Jag tar helt slut" Larson (basso)
Reg "Varför är det alltid jag som måste sjunga stämmor" Ward (saksofoni)
Gunnar "Per-Eriks brorsa" Hallin (kitara)
Okavangon suisto

Kartta Okavangon suistosta.
Okavangon suisto eli Okavangon suoalue on Okavangojoen muodostama alluviaalikeila Kalaharin laidalla Botswanassa. Alue on vuodesta 2014 ollut Unescon maailmanperintökohde. Suistoalue alkaa Namibian puolelta Popan putouksista, mutta varsinainen suisto noin sadan kilometrin päästä putouksilta. Suisto on muodostunut kahden siirroslinjan väliin. Ne pakottavat Okavangon veden levittäytymään ja muodostamaan viuhkamaisen suistomuodostelman.
Okavango jakaantuu suistossa neljään pääkanavaan ja ne edelleen pienempiin jokiuomiin. Vedenpinta on korkeimmillaan huhtikuussa, ja laajimmillaan suisto peittää keskimäärin 9 000 neliökilometrin alueen. Pääosa sinne virtaavasta vedestä haihtuu ilmaan, ja vain pieni osa siitä päätyy suistosta lähteviin, Kalaharin alueelle lopulta kuivuviin jokiin. Suisto on jatkuvassa muutoksessa: vesi etsii uusia reittejä, ja sen keskellä kasvaa uusia saaria. Suiston uomien elinikä on vain noin sata vuotta, sillä sedimentit ja kasvillisuus tukkivat niitä ja aiheuttavat veden purkautumisen reunustaville tulvatasangoille.
Vain Brasilian Pantanal on Okavangon suistoa monimuotoisempi kosteikko. Suiston alueelta löytyy monenlaisia elinympäristöjä. Pysyvän veden alueen papyruskaisla ja ruo’ot muodostavat tiheitä yksipuolisia kasvustoja, mutta kausittaisten tulvatasankojen kasvilajisto on huomattavasti monipuolisempaa. Nisäkäslajisto tunnetaan erityisesti suurista nisäkkäistä, ja Moremin riistansuojelualueen nisäkäsbiomassa on eteläisen Afrikan suurin. Monien suurten nisäkkäiden, kuten savanninorsun, virtahevon ja kafferipuhvelin, yksilömäärät ovat jopa nousussa. Suiston linnusto on myös monipuolista, ja suisto on esimerkiksi ruskokurkkuhaikaran ja helttakurjen merkittävä asuinalue.
Sijainti ja laajuus

Okavangon suisto sijaitsee Botswanan luoteisosassa. Se on maailman suurimpia sisämaan suistoja, joista ei ole laskujokea mereen. Okavangojoki päättyy suistoon, missä sen vedet kuivuvat Kalaharin aavikoille. Suisto on Afrikan kolmanneksi suurin alluviaalikeila ja suurin sisämaan suisto.
Suiston laajuus riippuu siihen tulevasta veden määrästä, joka taas vaihtelee sademäärän mukaan. Tulvahuipun aikana tulvaveden alla on keskimäärin 9 000 neliökilometrin alue. Suppeimmillaan vuonna 1996 tulvavedet peittivät vain 5 300 neliökilometrin laajuisen alueen ja laajimmillaan vuonna 1963 peräti 15 500 neliökilometrin alueen. Kuivankauden vesi peittää noin 5 000–6 000 neliökilometrin laajuisen alueen. Mittaustuloksia on vuodesta 1934.